Publication: Magyar Közlöny
Issue: MK-2006-141 (Year: 2006, Number: 141)
Era: 2004-2010
Section: 
Paragraph Index: 106

1. Meghatározások A jelen egyezmény alkalmazásában az alábbi meghatározások érvényesek: 1.1. Nemesfémek Nemesfém a platina, az arany, [a palládium]* és az ezüst. A platina a legértékesebb nemesfém, amelyet az arany, [a palládium]* és az ezüst követ. 1.2. Ékszerötvözet Az ékszerötvözet olyan szilárd oldat, amely legalább egy nemesfémet tartalmaz. 1.3. Nemesfémtárgy A nemesfémtárgy a teljes egészében vagy részben nemesfémekbõl vagy azok ötvözetébõl készült ékszer, aranymûves termék, ezüstmûves termék és órás termék bármely eleme, illetve bármilyen egyéb ezek kombinációjából készült tárgy. 1.4. Finomság A finomság a nemesfémtárgyban lévõ, az ötvözet tömege alapján ezredrészekben mért nemesfémtartalmat jelöli. 1.5. Finomsági fok A finomsági fok a nemesfémtárgyban lévõ, az ötvözet tömege alapján ezredrészekben mért nemesfémek minimális mennyisége. 1.6. Nemesfémbevonat/lemezbevonat A nemesfémbevonat vagy -lemezbevonat olyan nemesfémbõl vagy nemesfémötvözetbõl álló réteg, amelyet a nemesfémtárgy egészén vagy egy részén alkalmaznak például kémiai, elektrokémiai, mechanikai vagy fizikai eljárással. 1.7. Nem nemesfémek Nem nemesfém minden fém a platina, az arany, [a palládium]* és az ezüst kivételével. * Csak az egyezmény 2. cikke módosításának hatálybalépése után érvényes.

Source: https://magyarkozlony.hu/hivatalos-lapok/e1f3fa04b9bc90e09d4d4f029fd548ffa640d40a/dokumentumok/13dabbd134b2f598cd4f51f094643b3964ea1d39/letoltes